Ansøgning om anlæg af sø i landzone - Markmosen 6, 4490 Jerslev 
Sagsfremstilling 
11.    Ansøgning om anlæg af sø i landzone - Markmosen 6, 4490 Jerslev  
                                                                                                                        Åbent 
Sagsnr.: 326-2014-122469     J.nr.: 01.03.03            Iben Søndergaard.: 326-2015-47288 
  
[adresse] 
På ejendommen Markmosen 6, 4490 Jerslev er ansøgt om tilladelse til at anlægge en sø på 150 - 200 m2.  
  
Anlæg af en ny sø på mere end 100 m2 er en ændret arealanvendelse, som forudsætter en landzonetilladelse efter 
planlovens § 35, stk. 1. Efter anlæggelse vil søen være omfattet af naturbeskyttelseslovens § 3. 
  
Ansøger oplyser, at jordvejen ned til deres ejendom er stærkt vandlidende en del af året og at søen skal være med til 
at afhjælpe dette problem (Bilag 1) samtidigt vil søen forbedre naturforholdene i området. Søen ønskes anlagt ca. 
midt på den del af ejendommens areal, som ligger ved tilkørselsvejen, hvorved der kan holdes en afstand på min. 10 
m til naboskel.   
  
Et afstandskrav på min. 10 m fra søbred til naboskel og til offentlig vej er standard i såvel Kalundborg som i andre 
kommuner. Sophie Frederiksen og landskabeligt er der ikke noget til hinder for at meddele landzonetilladelse til den 
ansøgte sø og en sø vil give forbedrede levemuligheder for flora og fauna. 
  
Ved naboorientering har den landmand, som ejer marken øst for ejendommen gjort gældende, at en sø vil medføre 
begrænsninger af hans muligheder for anvendelse af sprøjtemidler. Mange gængse midler har et afstandskrav på 
10-20 m til vandmiljø, mens enkelte har afstandskrav på 40 m. Endvidere oplyser nabolandmanden, at det ikke er 
muligt at vide, hvordan kravene kan blive skærpede fremover. (Bilag 2)  
  
Naboen foreslår et kompromis med en placering af søen i ejendommens vestlige hjørne, men derved vil søen få en 
placering i umiddelbar tilknytning til en anden landmands marker mod vest. 
  
Det markareal på marken mod øst, som bliver omfattet af restriktioner ved krav om sprøjteafstand på 40 m er knapt 
0,15 ha ved en sø på 200 m2 placeret med ca. 13 m afstand til markskel mod øst og mod vest og ca. 15 m til skel 
mod vej. (Bilag 3) 
  
Det er blevet undersøgt hos NaturErhvervstyrelsen og Miljøstyrelsen, hvorvidt afstandskravene for sprøjtemidler 
ophæves ved en evt. mindre sø. Begge styrelser har meddelt, at der ikke er fastlagt nogen mindstestørrelse for det 
vandmiljø, som afføder afstandskrav ved sprøjtning. En sø, der f.eks. holdes lige under de 100 m2, som medfører 
krav om landzonetilladelse og efterfølgende medfører at søen er beskyttet efter §3 i naturbeskyttelsesloven, vil stadig 
være omfattet af kravene til sprøjteafstand. 
  
Vurdering 
Der skal foretages en vurdering og afvejning af ansøgers og naboens interesser og rettigheder. Såfremt der 
meddeles landzonetilladelse til den ansøgte sø, vil det medføre restriktioner på den tilgrænsende landbrugsjord i 
forhold til sprøjtning, hvilket ikke er i landmandens driftsmæssige interesse. For ansøger forventes en sø af kunne 
afhjælpe gener med vand på deres tilkørselsvej samt at bidrage til at forbedre naturforholdene i området. Der ses 
endvidere ikke at foreligge nogen planmæssigt gyldig grund til at meddele afslag på landzonetilladelse til den 
ansøgte sø. 
  
Natur- og Miljøklagenævnet, som er den højeste administrative instans ift. planafgørelser, har meddelt en afgørelse, 
hvor der bl.a. foretages en afvejning af landbrugets interesser og naturinteresser. NMKN har vurderet, at hensynet til 
naturen, i den pågældende sag, vejede tungere end hensynet til landbrugsdriften. (Bilag 4) 
  
Teknik og Miljø finder, at det bør lægges til grund, 
· at det landbrugsareal, der påvirkes ved det mest restriktive afstandskrav på 40 m, omfatter et relativt begrænset 
areal på 0,15 ha. 
· at den ansøgte sø er i overensstemmelse med de krav, der normalt stilles ved tilladelser til nyanlæg af søer. 
· at klagers henvisning til restriktioner på landbrugsjord ikke har ændret NMKNs afgørelse om at stadfæste 
landzonetilladelse til en ny sø. 
  
På baggrund af ovenstående anbefaler Teknik og Miljø samlet set, at der gennemføres en sagsbehandling med 
henblik på at meddele landzonetilladelse til den ansøgte sø. 
  
En landzonetilladelse vil kunne påklages til NMKN af naboen, ligesom han kan vælge at gå rettens vej, såfremt han 
ønsker at lægge sag an mod Kalundborg Kommune pga. de restriktioner, som kommunens tilladelse vil medføre for 
driften. 
  
BEHANDLING 
Teknik- og Miljøudvalget. 
  
INDSTILLING 
Teknik- og udviklingsdirektøren indstiller at 
· Ansøgning om anlæg af sø landzonesagsbehandles med henblik på en tilladelse. 
  
ØKONOMISKE KONSEKVENSER 
Sagen har ingen umiddelbare økonomiske konsekvenser for Kalundborg Kommune 
  
Bilag 
  
  
  
  
  
Teknik- og Miljøudvalgets møde den 2. marts 2015: 
Udvalget vedtog at tiltræde teknik- og udviklingsdirektørens indstilling. 
Bilag 1 -  Foto fra ansøger på [adresse] 
326-2015-48252 
Bilag 2 - Nabobemærkninger vedr. Markmosen 6 
326-2015-48254 
Bilag 3 - Oversigtskort med sprøjteafstand på 40 m 
326-2015-48257 
Bilag 4 - NMKN afgørelse ang. anlæg af sø 
326-2015-48260 
